শিবনারায়ণ দাস
শিবনারায়ণ দাস বাংলাদেশের প্রথম জাতীয় পতাকার অন্যতম এবং মূল ডিজাইনার। তিনি একজন ছাত্রনেতা ও স্বভাব আঁকিয়ে ছিলেন। ১৯৭০ সালের ৬ জুন ঢাকা বিশ্ববিদ্যালয়ের ইকবাল হলের (বর্তমান শহীদ সার্জেন্ট জহুরুল হক হল) ১১৭ (বা ১১৮) নং কক্ষে রাত এগারটার পর পুরো পতাকার ডিজাইন সম্পন্ন করেন। এ পতাকাই পরবর্তীতে ১৯৭১ এর ২ মার্চ ঢাকা বিশ্ববিদ্যালয়ের বটতলায় উত্তোলিত হয়।
ভূটানের জাতীয় পতাকা
ভুটানের জাতীয় পতাকা হলুদ-কমলার উপরে অঙ্কিত একটি সাদা ড্রাগন নিয়ে গঠিত। পতাকার খুঁটির দিকের পার্শ্বের নিচের দিক হতে বিপরীত শীর্ষবিন্দু বরাবর রেখা টেনে পতাকাটিকে দুইটি ত্রিভুজে ভাগ করা হয়েছে। উপরের ত্রিভুজাকার অংশটি হলুদ, নিচেরটি কমলা। ড্রাগনটি কর্ণ বরাবর কেন্দ্রস্থলে অবস্থিত, এবং খুঁটির বিপরীত দিকে মুখ করা।